CELEX: 62011CA0533
Language: et
Date: 2013-10-17 00:00:00
Title: Kohtuasi C-533/11: Euroopa Kohtu (viies koda) 17. oktoobri 2013 . aasta otsus — Euroopa Komisjon versus Belgia Kuningriik (Liikmesriigi kohustuste rikkumine — Direktiiv 91/271/EMÜ — Asulareovee puhastamine — Liikmesriigi kohustuste rikkumist tuvastav Euroopa Kohtu otsus — Täitmata jätmine — ELTL artikkel 260 — Rahatrahvid — Põhisumma ja karistusmakse määramine)

14.12.2013   
            
            
               ET
            
            
               Euroopa Liidu Teataja
            
            
               C 367/3
            
         Euroopa Kohtu (viies koda) 17. oktoobri 2013. aasta otsus — Euroopa Komisjon versus Belgia Kuningriik
   (Kohtuasi C-533/11) (1)
   
   (Liikmesriigi kohustuste rikkumine - Direktiiv 91/271/EMÜ - Asulareovee puhastamine - Liikmesriigi kohustuste rikkumist tuvastav Euroopa Kohtu otsus - Täitmata jätmine - ELTL artikkel 260 - Rahatrahvid - Põhisumma ja karistusmakse määramine)
   2013/C 367/04
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: G. Wils ja A. Marghelis ning S. Pardo Quintillán)
   
      Kostja: Belgia Kuningriik (esindajad: C. Pochet ja M. Neumann ning T. Materne, keda abistasid advokaadid A. Lepièce, E. Gillet, J. Bouckaert ja H. Viaene)
   
      Kostja toetuseks menetlusse astuja: Suurbritannia ja Põhja-Iiri Ühendkuningriik, (esindajad: C. Murrell, keda abistas D. Anderson, QC)
   
      Ese
   
   Liikmesriigi kohustuste rikkumine — Euroopa Kohtu 8. juuli 2004. aasta otsuse kohtuasjas C-27/03: komisjon vs. Belgia (kohtulahendite kogumikus ei avaldata), mis puudutab nõukogu 21. mai 1991. aasta direktiivi 91/271/EMÜ asulareovee puhastamise kohta (EÜT L 135, lk 40; ELT eriväljaanne 15/02, lk 26) ettenähtud tähtajal üle võtmata jätmist, mittetäielik täitmine — Eespool viidatud direktiivi artikli 3 lõike 1 (teine lause) ning artikli 5 lõigete 2 ja 3 rikkumine — Sanktsioonide arvutamine: trahvi ja kindlaksmääratud summa kumuleeruv tasumine.
   
      Resolutsioon
   
   
               1.
            
            
               Kuna Belgia Kuningriik ei ole võtnud kõiki vajalikke meetmeid, et täita Euroopa Kohtu 8. juuli 2004. aasta otsust kohtuasjas C-27/03: komisjon vs. Belgia, milles tuvastati, et Belgia Kuningriik rikkus nõukogu 21. mai 1991. aasta direktiivi 91/271/EMÜ asulareovee puhastamise kohta (muudetud komisjoni 27. veebruari 1998. aasta direktiiviga 98/15/EÜ) artiklitest 3 ja 5 tulenevaid kohustusi, siis rikkus Belgia Kuningriik ELTL artikli 260 lõikest 1 tulenevaid kohustusi.
            
         
               2.
            
            
               Kohustada Belgia Kuningriiki maksma Euroopa Komisjoni kontole „Euroopa Liidu omavahendid” põhisumma 10 miljonit eurot.
            
         
               3.
            
            
               Juhul, kui käesoleva kohtuotsuse kuulutamise päeval punktis 1 tuvastatud liikmesriigi kohustuste rikkumine jätkub, siis kohustatakse Belgia Kuningriiki maksma Euroopa Komisjoni kontole „Euroopa Liidu omavahendid” karistusmakse 859 404 eurot iga eespool viidatud kohtuotsuse komisjon vs. Belgia täitmisega hilinetud poolaasta eest, alates käesoleva kohtuotsuse kuulutamise päevast kuni eespool viidatud kohtuotsuse komisjon vs. Belgia täieliku täitmiseni; karistusmakse tegelik suurus arvutatakse iga kuuekuulise perioodi lõpus, vähendades iga niisuguse perioodi kogusummat niimitu protsenti, kui palju moodustab kõnealuse perioodi lõpuks eespool viidatud kohtuotsusega komisjon vs. Belgia vastavusse viidud inimekvivalent sellest inimekvivalendist, mis ei ole vastavuses käesoleva kohtuotsusega selle kuulutamise päeval.
            
         
               4.
            
            
               Mõista kohtukulud välja Belgia Kuningriigilt.
            
         
               5.
            
            
               Jätta Suurbritannia ja Põhja-Iiri Ühendkuningriigi kohtukulud tema enda kanda.
            
         
      (1)  ELT C 25, 28.1.2012.